Suuremetsa külanõukogu

Suuremetsa külanõukogu oli külanõukogu Eesti NSV-s. Külanõukogu halduskeskus asus Orava külas.

Suuremetsa külanõukogu moodustati 13. septembril 1945 Orava valla territooriumi jagamisel kolme külanõukogu (Kahkva, Luuska ja Suuremetsa külanõukogu) vahel. Administratiivselt kuulus Suuremetsa külanõukogu algselt Võrumaa, 26. septembrist 1950 Räpina rajooni, 1961. aastast Põlva rajooni koosseisu.

1978. aasta seisuga kuulusid Suuremetsa külanõukokku Hanikase, Jantra, Kamnitsa, Kliima, Lepassaare, Marga, Orava, Oro, Piusa, Päka, Rõssa, Saetamme, Suuremetsa, Tuderna ja Vivva küla.Eesti NSV territooriumi administratiivne jaotus ja maa-asulad. Tallinn: Valgus, 1978 

Suuremetsa külanõukogu territooriumi pindala 1978. aasta seisuga oli 156 km². Külanõukogu territooriumil tegutses Orava sovhoos.Nõukogude Eesti. Tallinn: Valgus, 1978. 2. trükk, lk 367–368

26. märtsil 1992 moodustati Suuremetsa külanõukogu piirides Suuremetsa vald, kuid juba 30. aprillil 1992 nimetati Suuremetsa vald ümber Orava vallaks.Eesti Vabariigi Ülemnõukogu Presiidiumi seadlus Ida-Viru maakonna Alajõe valla, Põlva maakonna Suuremetsa valla ja Saare maakonna Mustjala ning Valjala valla omavalitsusliku staatuse kinnitamise kohtaEesti Vabariigi Ülemnõukogu Presiidiumi seadlus Põlva maakonna Suuremetsa valla ümbernimetamise kohta

Viited

Kategooria:Eesti NSV külanõukogud
Kategooria:Põlva rajoon